rejauldu/bengali-wikipedia huggingface dataset:
আহমেদ স্কিরেজ অথবা আবু আব্বাস আহমেদ ইবনে আল-লাইশি সুকায়রিজ আল-খাজরাজি আল-আনসারি আল-ফাসি (১৮৭৮--১৯৪৪) ছিলেন একজন বহুল পরিচিত মরক্কী সুফি পন্ডিত এবং বিচারক।  তিনি অনেক বই লিখেছেন, কিন্তু সিদি আহমেদ তিজানির সঙ্গিদের উপর লেখা বিশালাকার বই, কিতাব কাসফ আল-হিজাব আম্মান তালাগা বি-শাঈখ তিজানি মিনাল আসহাব (শাঈখ তিজানির মুখোমুখি হওয়া সাহাবীদের পর্দা উন্মোচন) এর জন্য বিশেষভাবে পরিচিত হয়ে আছেন। মরোক্কোর বিচারক এবং শাঈখ, আহমেদ স্কিরেজ ছিলেন মরোক্কোর মালিকি মাযহাবের কাজী। শুধু তাই নয়, তিনি ছিলেন ইব্রাহিম নিয়াসের সমতুল্য তিজানিয়া তরিকার প্রধান শাঈখদের একজন। শাঈখ ১৬০ টির মত বই লিখেছিলেন যেখানে জালালুদ্দীন সুয়ুতীর লেখা খাসায়েসুল কুবরার উপর প্রায় ২০,০০০ লাইনের কবিতা (নজম) আছে এবং আল-বুসিরির লেখা কাসিদা-ই-বুরদা ও কাজী আয়াজের লেখা আশ-শিফার উপর একটি ৫০০ লাইনের কবিতা (নজম)। মৃত্যুর আগ পর্যন্ত তিনি ছয় শতাধিক ইজাজত প্রদান করেছিলেন। শাঈখ স্বপ্নে কাজী আয়াজের দেখা পান এবং তার মত করে সমাহিত হবার আদেশ প্রদান করেছিলেন।   আহমেদ স্কিরেজের বই    তিজানি শিক্ষায় অনুরাগীদের ইজাজত প্রদানের ইচ্ছা অর্জন (বুলুঘ আল-আমানি বিল ইজাজাহ আল-উইর্দ তিজানি)  তাকওয়া ম্যাগাজিনে প্রকাশিত দুঃখ দূর করা (কাশফ আল-বালওয়া আল-মানশুরা আলা মাজাল্লাত তাকওয়া)  সউসের আশেপাশে ভ্রমনরত চ্যাম্পিয়নদের মুকুট (তাজ রুউস বি-তাফাসসুন ফি নাওয়াহি সাস)  কাদাম আল-রুসুখ ফিমা লি-মুয়াল্লিফিহি আল-শুয়ুখ  ইরশাদ আল-মুতা-আল্লিম ওয়া-আল-নাসি ফি সিফাত আশকাল আল-গালাম আল-ফাসি  আল-সিরাত আল-মুসতাকিম  তিজানি তরিকার একটি বিস্তারিত রচনা, আল-কাওকাব আল-ওয়াহহাজ লি তাওদিহ আল-মিনহাজ (তিউনিস, ১৯১০)। দুররাত আল-তাজের পর্যালোচনা হিসেবে লেখা হয়েছিল যেটি আবদুল করিম বন্নির তিজানি তরিকার উপর লেখা একটি বই ছিল।  কাসিদা-ই-বুরদার উপর একটি পর্যালোচনা।   তথ্যসূত্র    আরও দেখুন   জালালুদ্দীন সুয়ুতী  কাজী আয়াজ  বিষয়শ্রেণী:মরক্কী সুফি লেখক বিষয়শ্রেণী:১৮৭৮-এ জন্ম বিষয়শ্রেণী:১৯৪৪-এ মৃত্যু
কলম লেখালেখি করতে ব্যবহৃত একটি উপকরণ।  কলম দ্বারা আরও বোঝানো হতে পারে:   কলম (পত্রিকা)- ভারতের কলকাতা থেকে প্রকাশিত বাংলা দৈনিক সংবাদপত্র।  কলম ইউনিয়ন- নাটোর জেলার সিংড়া উপজেলার একটি ইউনিয়ন।  কলম উচ্চ বিদ্যালয়- নাটোর জেলার সিংড়া উপজেলার একটি বিদ্যালয়।  কালি ও কলম- ঢাকা থেকে প্রকাশিত সাহিত্য বিষয়ক বাংলা মাসিক প্রত্রিকা।  ঝর্ণা কলম- এক ধরনের কলম যাতে তরল কালি সঞ্চিত থাকে।  সূরা আল-কলম- কুরআনের ৬৮তম সূরা।
আর. ডি. বনশল (১৯২৩ - ২০১০) ছিলেন একজন ভারতীয় চলচ্চিত্র প্রযোজক। তিনি মূলত বাংলা চলচ্চিত্র প্রযোজনার জন্য পরিচিত। সত্যজিৎ রায় পরিচালিত জয় বাবা ফেলুনাথ, চারুলতা, নায়ক ও অজয় কর পরিচালিত সাত পাকে বাঁধা ইত্যাদি ব্যবসা সফল তথা জাতীয় ও আন্তর্জাতিক পুরস্কার বিজয়ী চলচ্চিত্রের তিনি প্রযোজনাকারী ছিলেন। এছাড়াও তিনি পরিচালক সুধীর মুখোপাধ্যায় মৃণাল সেন, তপন সিংহ ও অন্যান্যদের সাথে কাজ করেছেন।   জন্ম ও প্রাথমিক জীবন  আর. ডি. বনশল ১৯২৩ খ্রিষ্টাব্দে ভারতের আগ্রায় (তৎকালী, ব্রিটিশ ভারত) জন্মগ্রহণ করেন।   চলচ্চিত্র   সাল চলচ্চিত্র ১৯৬৩ মহানগরসাত পাকে বাঁধাছায়া সূর্য ১৯৬৪ চারুলতা ১৯৬৫ কাপুরুষমহাপুরুষকাঁচ কাটা হিরে ১৯৬৬ নায়ক ১৯৬৮ ঝুক গয়া আসমান ১৯৭৯ জয় বাবা ফেলুনাথ ১৯৮০ সীত ১৯৮১ ওগো বধূ সুন্দরী ২০০৫ নিশি যাপন ২০০৮ টিনটোরেটর যীশু   মৃত্যু  আর.ডি বনশল ১১ই ডিসেম্বর, ২০১০-এ কলকাতায় মৃত্যুবরণ করেন।  তথ্যসূত্র    বহিঃসংযোগ    দাপ্তরিক তথ্যক্ষেত্র  বিষয়শ্রেণী:১৯২৩-এ জন্ম বিষয়শ্রেণী:২০১০-এ মৃত্যু বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:বাংলা ভাষার চলচ্চিত্র প্রযোজক বিষয়শ্রেণী:আগ্রার ব্যক্তি বিষয়শ্রেণী:কলকাতার ব্যক্তি
কাঠিয়াবাবা কা স্থান  ভারতের উত্তর প্রদেশের, মথুরা জেলার, বৃন্দাবন গুরুকুল রোডে অবস্থিত। এই আশ্রমের স্থাপত্যশৈলী এবং সৌন্দর্য পূর্ণনকশা বহু প্রচীনযুগের কাঠিয়াবাবা স্থাপত্য নির্দশন। এই মন্দিরটি নিম্বার্ক সম্প্রদায়ের প্রধান মন্দির এবং কাঠিয়াবাবা কা স্থান (হেড ওয়াটার) নামে সুপরিচিত। এই মন্দির থেকেই বিশ্বের সকল দেশের নিম্বার্ক মন্দির ও আশ্রম পরিচালিত হয়।   ইতিহাস  শ্রীশ্রী কাঠিয়াবাবা কা স্থান ভারতের উত্তর প্রদেশ, মথুরা জেলা, বৃন্দাবনের প্রাণ কেন্দ্র গুরুকুল রোড অবস্থিত। নিম্বার্ক সম্প্রদায়ের বাংলার প্রথম নিম্বার্ক মহন্ত, কুম্ভ মেলার সাবেক প্রেসিডেন্ট, ওরফে তারাকিশোর চৌধুরীর/শ্রীশ্রী ১০৮ স্বামী সন্তদাস কাঠিয়াবাবা গুরুদেবের সঙ্গে তিনি অনেক বার ব্রজ পরিক্রমায় গেছলেন এবং সব সময় তিনি গুরুদেবের সুবিধা-অসুবিধার প্রতি লক্ষ্য রাখতেন। ছিন্নু সিং যে জমিটি শ্রীশ্রী কাঠিয়া বাবাজী মহারাজকে দান করেছিলেন সেখানে গুরুদেবের জন্য একটি আশ্রম তৈরী করার পরিকল্পনা শ্রী তারা কিশোর চৌধুরী করলেন। গুরুদেবের অনুমতি নিয়ে তিনি একটি বৃহৎ আশ্রমের নির্মাণ করতে লাগলেন। তিনি কলকাতা থেকে অর্থ পাঠাতেন এবং শ্রীশ্রী কাঠিয়া বাবাজী মহারাজের তত্ত্বাবাধানে বৃন্দাবনে “কাঠিয়াবাবা কা স্থান” তৈরী হতে লাগল। কিন্তু আশ্রম সম্পূর্ণ হওয়ার পূর্বেই শ্রীশ্রী কাঠিয়া বাবাজী মহারাজ মর্ত্য দেহ লীলা সম্বরণ করে ব্রহ্মলীন হয়ে গেলেন। তাঁর গুরুদেবের দেহাবসানের পরও শ্রী তারাকিশোর আশ্রম তৈরী করার কাজটি অব্যাহত রাখলেন। বরং তাঁকে এই কাজটি সম্পূর্ণ করার জন্য প্রায় বত্রিশ হাজার টাকা ঋণ করতে হয়েছিল। কিন্তু শ্রীশ্রী গুরুদেবের কৃপায় সেই ঋণ তিনি অল্প সময়ের মধ্যে শোধ করে দিলেন। ১৯০১ খ্রীষ্টাব্দে এই আশ্রমটি নিজ হস্তে পূর্ণনির্মাণ করেছিলেন। এই আশ্রমটি শুধু বৃন্দাবন নয় শুধু ভারত বর্ষে নয় তথা সারা বিশ্বের বিভিন্ন প্রান্ত থেকে হিন্দুধর্ম নিম্বার্ক সম্প্রদায়ের ভক্তবৃন্দ ও অনুসারীদের প্রার্থনা স্থল। প্রতিষ্ঠা লঙ্ঘন থেকেই আশ্রমটি হিন্দুধর্মালম্বী সাধু-বৈষ্ণব, ভক্তগণের সাধন-ভজন অনেক ইতিবাচক প্রভাব ফেলে। আজ পর্যন্ত হিন্দুধর্মের ঐতিহ্য ও ইতিহাস বহন করে চলছে এই আশ্রমটি।  উৎসব   ৮৪ ক্রোশ বজ্র পরিক্রমা- সমগ্র বৃন্দাবন পদ বজ্রে পরিক্রমা করেন শ্রীশ্রী ১০৮ স্বামী রাসবিহারীদাস কাঠিয়াবাবা মহারাজ ও সকল সাধু-বৈষ্ণব, নিম্বার্ক সম্প্রদায়ের ভক্তবৃন্দ গণ। ভগবান পরমেশ্বর শ্রীকৃষ্ণ জন্মাষ্টমী তিথি, রাধা রাণীর জন্মাষ্টমী তিথি, নিম্বার্ক জয়ন্তী মহোৎসব, রামদাস কাঠিয়াবাবার আবির্ভাব ও তিরোভাব মহোৎসব,সন্তদাস কাঠিয়াবাবার আবির্ভাব ও তিরোভাব মহোৎসব, ধনঞ্জয় দাস কাঠিয়াবাবার আবির্ভাব ও তিরোভাব মহোৎসব, বর্তমান আর্চায্য শ্রীশ্রী ১০৮ স্বামী রাসবিহারীদাস কাঠিয়াবাবার আবির্ভাব মহামহোৎসব, চন্দন যাত্রা, রথযাত্রা মহোৎসব, দোলযাত্রা, রাসযাত্রা।  পরিচালনা  আশ্রমটি বর্তমান পরিচালনা ও দিক নির্দেশনা করেন নিম্বার্ক সম্প্রদায়ের ৫৭তম আচার্য্য ব্রজবিদেহী শ্রীমহন্ত অনন্ত শ্রীবিভূষিত শ্রীশ্রী ১০৮ স্বামী রাসবিহারীদাস কাঠিয়াবাবা মহারাজ এবং আশ্রমের নিজস্ব পরিচালনা কমিটি রয়েছেন।   তথ্যসূত্র   বিষয়শ্রেণী:রাধাকৃষ্ণ মন্দির বিষয়শ্রেণী:হিন্দু ধর্মীয় স্থাপনা বিষয়শ্রেণী:সন্তদাস কাঠিয়াবাবার প্রতিষ্ঠিত মন্দির বিষয়শ্রেণী:হিন্দু মন্দির বিষয়শ্রেণী:১৯শ শতাব্দীর হিন্দু মন্দির
thumb বেরিল ক্যাথেরিন প্ল্যাট, রিটল  এর ব্যারনেস প্ল্যাট হোনফিমেখ  ( Myatt; ১৮ এপ্রিল ১৯২৩ - ১ ফেব্রুয়ারি ২০১৫) একজন ব্রিটিশ রক্ষণশীল রাজনীতিবিদ এবং হাউস অফ লর্ডসের সদস্য ছিলেন। তার পটভূমি ছিল ইঞ্জিনিয়ারিংয়ে, এবং তিনি বিমানবিদ্যা এবং বিমান সুরক্ষায় কাজ করতেন। বিজ্ঞান ও প্রযুক্তি, বিশেষ করে এই ক্ষেত্রগুলিতে নারীদের ভূমিকা এবং অগ্রগতির প্রতি তার তীব্র আগ্রহ ছিল।   রাজনৈতিক জীবন  প্ল্যাটের রাজনৈতিক জীবন স্থানীয়ভাবে শুরু হয়েছিল সংকীর্ণ গির্জা কাউন্সিলের সদস্যপদ লাভের মাধ্যমে এবং তাই ১৯৫৬ সালে চেমসফোর্ড গ্রামীণ জেলা পরিষদের হঠাৎ শূন্যপদে মনোনীত হয়ে তিনি অবাক হয়েছিলেন, এই পদে তিনি ১৯৭৪ সাল পর্যন্ত দায়িত্ব পালন করেছিলেন। ১৯৬৫ সালে, প্ল্যাট এসেক্স কাউন্টি কাউন্সিলে নির্বাচিত হন এবং ১৯৬৮ সাল পর্যন্ত এই ভূমিকা পালন করেন, যখন তিনি ১৯৬৯ এবং ১৯৭৪ সাল পর্যন্ত এসেক্স কাউন্টি কাউন্সিলের অল্ডারম্যান পদে নিযুক্ত হন। প্ল্যাট ১৯৭১ থেকে ১৯৮০ সালের মধ্যে এসেক্স কাউন্টি কাউন্সিলের চেয়ারম্যানও নিযুক্ত হন।  প্ল্যাটকে এসেক্স কাউন্টির রাইটলের ব্যারনেস প্ল্যাট অফ রাইটল উপাধি গ্রহণ করে আজীবন সমকক্ষ হিসেবে মনোনীত করা হয়  এবং ২৮ মে ১৯৮১ সালে হাউস অফ লর্ডসে যোগদান করেন। তিনি এসেক্সে তার নিজ গ্রামের নামানুসারে ব্যারনেস প্ল্যাট অফ রিটল উপাধি এবং একজন প্রকৌশলী হিসেবে তার সেবা জীবনের প্রতীক হিসেবে একটি কগহুইলকে তার কোট হিসেবে বেছে নিয়েছিলেন।"Baroness Platt of Writtle". University of Southampton. Archived from the original on 19 March 2014. Retrieved 4 March 2014. ১৯৮১ সালের ২৪শে জুন, হাউসে যোগদানের এক মাসেরও কম সময়ের মধ্যে, প্ল্যাট "[তার] হৃদয়ের খুব কাছের একটি বিষয়", উচ্চ এবং উচ্চ শিক্ষার উপর তার প্রথম বক্তৃতা দেন।   প্রকাশনা    প্রযুক্তিতে নারী (১৯৮৪)    তথ্যসূত্র    আরও উৎস এবং পঠন       বিষয়শ্রেণী:২১শ শতাব্দীর ইংরেজ নারী রাজনীতিবিদ বিষয়শ্রেণী:২০শ শতাব্দীর ইংরেজ নারী রাজনীতিবিদ বিষয়শ্রেণী:২১শ শতাব্দীর ইংরেজ রাজনীতিবিদ বিষয়শ্রেণী:২০শ শতাব্দীর ইংরেজ রাজনীতিবিদ বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন নারী সদস্য বিষয়শ্রেণী:ইংল্যান্ডের নারী কাউন্সিলর বিষয়শ্রেণী:এসেক্স কাউন্টি কাউন্সিলের সদস্য বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:রক্ষণশীল দল (যুক্তরাজ্য) এর জীবনকাল পিয়ার বিষয়শ্রেণী:২০১৫-এ মৃত্যু বিষয়শ্রেণী:১৯২৩-এ জন্ম বিষয়শ্রেণী:আপটন কোর্ট গ্রামার স্কুলে শিক্ষিত ব্যক্তি বিষয়শ্রেণী:গির্টন কলেজ, কেমব্রিজের সভ্য বিষয়শ্রেণী:রয়েল একাডেমি অফ ইঞ্জিনিয়ারিং-এর সভ্য
"ডাউন টু ফাক" (ডিটিএফ), একটি অপভাষা, যা দিয়ে এমন ব্যক্তিকে বোঝায় যে অন্য কোনও ব্যক্তির সাথে সহবাস (বা ফাক) করতে ইচ্ছুক, প্রায়শই নৈমিত্তিক যৌনতার আকারে।  ২০০৭ সাল থেকে এই শব্দটি ব্যবহৃত হয়ে আসছে, সুপারব্যাড চলচ্চিত্রে এটি প্রথম উল্লেখ করা হয়েছিল। তারপর থেকে এটি মিডিয়া, চলচ্চিত্র এবং সংগীতে ব্যাপকভাবে ব্যবহৃত হচ্ছে। এটি ছিল জার্সি শোর  টেলিভিশন ধারাবাহিকে মাইকেল সোরেন্টিনোর মুখের বুলি।        তথ্যসূত্র   বিষয়শ্রেণী:যৌন অপশব্দ বিষয়শ্রেণী:ইংরাজী ভাষার অপভাষা en:Down to fuck
ইসলামের প্রাথমিক ইতিহাস নিয়ে বেশ কিছু অনিশ্চয়তা এবং বিতর্কিত বিষয় রয়েছে।   এই বিরোধগুলোর বেশিরভাগই শিয়া - সুন্নি মতবিরোধের সাথে সম্পর্কিত। শিয়ারা প্রায়ই যুক্তি দেন যে বনু উমাইয়াদের বিষয়কে এগিয়ে নেওয়ার জন্য ইতিহাস বিকৃত করা হয়েছে।  অনেক ক্ষেত্রে, প্রাথমিক ইসলামের ইতিহাস রচনার জটিলতার ফলে ইসলামের বিভিন্ন সম্প্রদায়ের মধ্যে ঐকমত্যের অভাব দেখা দিয়েছে।   বিতর্কিত বিষয়গুলোর তালিকা  অনিশ্চয়তার মধ্যে রয়েছে:   মুহাম্মদের উত্তরাধিকার  মুহাম্মদের জন্ম তারিখ   মুহাম্মদের মৃত্যুর তারিখ   খাদিজা যে বয়সে মুহাম্মদকে বিয়ে করেছিলেন (২৫-৪০ বছর)   ফাতেমার জন্ম তারিখ (±১০ বছর)    যে বিবাহে খাদিজার তিন কন্যার মধ্যে তিনজনের জন্ম হয়েছিল   মুহাম্মদের সাথে বিবাহের আগে খাদিজা কতটি বিবাহ করেছিলেন?  নিকাহ মুতাহ নিষিদ্ধকরণ  আয়েশার জন্ম তারিখ  মুহাম্মদের দ্বিতীয় স্ত্রীর পরিচয় ( সাওদা বিনতে জাম'আ বা আয়েশা)  উমর (বিন্তে আলী, বিনতে আবু বকর অথবা তৃতীয়) কে বিয়ে করা "উম্মে খুলতুম" এর পরিচয় নিয়ে বিরোধ  ফাতেমার তৃতীয় পুত্র মুহসিন ইবনে আলীর অস্তিত্ব  আবু তালিব ইবনে আব্দুল মুত্তালিবের চূড়ান্ত বিশ্বাস।  মুহাম্মদের উত্তরাধিকার এবং ফাদাক ও খায়বারের জমি নিয়ে বিরোধ  ফাতেমার সমাধিস্থল  রাতের স্বর্গারোহণ (মি'রাজ) একটি শারীরিক যাত্রা ছিল নাকি আধ্যাত্মিক।   আরো দেখুন    ইসলামের ইতিহাসের সময়রেখা  ইসলামের ইতিহাস   আরও পড়া    কোরান এবং ইতিহাস — একটি বিতর্কিত সম্পর্ক: কোরানে কোরআনের ইতিহাস এবং ইতিহাসের কিছু প্রতিফলন / القرآن والتاريخ: علاقہ موضع جدل অ্যাঞ্জেলিকা নিউওয়ার্থ এবং ٲنجليکا نيوورث। জার্নাল অফ কুরআনিক স্টাডিজ। ভলিউম। ৫, নং ১ (২০০৩), পৃষ্ঠা। ১-১৮। এডিনবার্গ ইউনিভার্সিটি প্রেস।  তৈয়েব এল-হিবরি, প্রাথমিক ইসলামী ইতিহাসে দৃষ্টান্ত এবং রাজনীতি: রাশিদুন খলিফা। কলম্বিয়া ইউনিভার্সিটি প্রেস, ২০১০।  জোহান প্যাল আরনাসন, বিতর্কে সভ্যতা: ঐতিহাসিক প্রশ্ন এবং তাত্ত্বিক ঐতিহ্য। ব্রিল, ১ জানুয়ারী, ২০০৩।  রেগিস ব্লাচার, মুহাম্মদের সমস্যা - ইসলামের প্রতিষ্ঠাতার পরীক্ষামূলক সমালোচনামূলক জীবনী, ১৩৫ পৃষ্ঠার একটি খণ্ড, ইউনিভার্সিটি প্রেস অফ ফ্রান্স, প্যারিস, ১৯৫২।   মন্তব্য    তথ্যসূত্র    বহিঃসংযোগ    মুসলিম ইতিহাসের প্রাথমিক সমস্যা, shiabook.blogspot-এ শিয়া নিবন্ধ  বিষয়শ্রেণী:মুহাম্মাদের জীবনী বিষয়শ্রেণী:ইসলাম সম্পর্কিত তালিকা
বাদল সরকার (১৫ জুলাই, ১৯২৫ - ১৩ মে, ২০১১) একজন আন্তর্জাতিক খ্যাতিসম্পন্ন বাঙালি নাট্যব্যক্তিত্ব। যিনি থার্ড থিয়েটার নামক ভিন্ন ধারার নাটকের প্রবক্তা হিসেবে পরিচিত। ৭০ দশকের নকশাল আন্দোলনের সময় প্রতিষ্ঠান বিরোধী নাটক রচনার জন্যে তিনি পরিচিত হন, মঞ্চের বাইরে সাধারণ মানুষের ভেতর নাটক'কে ছড়িয়ে দেওয়ার প্রথম কাজ বাদল সরকারের। তার নিজস্ব নাটক দল শতাব্দী গঠিত হয় ১৯৭৬ সালে। ভারতে আধুনিক নাট্যকার হিসেবে হাবিব তানভীর, বিজয় তেন্ডুলকর, মোহন রাকেশ এবং গিরিশ কারনাডের পাশাপাশি বাংলায় বাদল সরকারের নাম উচ্চারিত হয়।   প্রারম্ভিক জীবন  ১৯২৫ সালে কলকাতায় জন্মগ্রহণ করেন বাদল সরকার। তার স্কুল ও কলেজ জীবনে তার নাম ছিল সুধীন্দ্রনাথ সরকার। কিন্তু পরবর্তী কালে পরিচিত হয়েছিলেন বাদল সরকার নামে৷ স্কটিশ চার্চ কলেজ থেকে বিজ্ঞানে স্নাতক হয়ে ভর্তি হন শিবপুর বেংগল ইঞ্জিনিয়ারিং কলেজে। পেশাগত দিক থেকে ছিলেন টাউন প্ল্যানার৷ শিবপুর বেঙ্গল ইঞ্জিনিয়ারিং কলেজে তার অন্যতম সহপাঠী ছিলেন সাহিত্যিক নারায়ণ সান্যাল। সিভিল ইঞ্জিনিয়ারিং পাস করার পর টাউন প্ল্যানার হিসেবে কাজ করেছেন ভারতে ও বিভিন্ন দেশে। ইংল্যান্ড ও নাইজেরিয়াতে পেশার কাজে যান৷ আবার সাহিত্য-নাটকের প্রতি আগ্রহের জন্য বৃদ্ধ বয়েসে যাদবপুর বিশ্ববিদ্যালয়ে কম্পারেটিভ লিটারেচার ক্লাসে ভর্তি হয়েছিলেন৷ ১৯৯২ সালে সেখান থেকে এই বিষয়ে এম.এ পাশ করেন তিনি৷   নাট্যজগৎ  পাঁচের দশকের শুরুর দিক থেকেই তাঁর নাট্যজীবন শুরু হয়। প্রথম জীবনে শৌখিন থিয়েটারে অভিনয়ের পর ‘শতাব্দী’ নামে নতুন একটি নাট্যগোষ্ঠী তৈরি করেন তিনি যে কথা আগেই বলা হয়েছে। কলকাতার কার্জন পার্কে নিয়মিত এই গোষ্ঠীর পক্ষ থেকে বাদল সরকার থার্ড থিয়েটারে অভিনয় করেছেন। নাটক রচনার ক্ষেত্রে তিনি মূলত অ্যাবসার্ড নাট্যদর্শন দ্বারা প্রভাবিত ছিলেন। ‘এবং ইন্দ্রজিৎ’ তাঁর লেখা সর্বাধিক জনপ্রিয় নাটক। শুধু নাটক নয়, অনেক বিদেশি গল্প অনুসরণে তিনি বহু বাংলা গল্পও লিখেছেন। বাংলা থিয়েটারের ইতিহাসে অন্যধারার শিল্পী হিসেবে তিনি আজও স্মরণীয়।   মৃত্যু  ক্যান্সার রোগে আক্রান্ত হয়ে ২০১১ সালের ১৩ মে কলকাতাতে তার মৃত্যু হয়৷ তার নাটক সবসময়ই বহু আলোচিত, অভিনীত হলেও তিনি শেষ দুই দশক প্রায় লোকচক্ষুর আড়ালেই ছিলেন।   সম্মাননা  ১৯৬৮ সালে সঙ্গীত নাটক আকাডেমি পুরস্কার ও ১৯৭২ সালে পদ্মশ্রী খেতাব পান তিনি৷ ১৯৯৭ সালে সঙ্গীত নাটক অ্যাকাডেমি ফেলোশীপ থেকে ভারত সরকার তাকে সংস্থার সর্ব্বোচ্চ পুরস্কার “রত্ন সদস্য” পদক দেয়।   তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:২০১১-এ মৃত্যু বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলা ভাষার লেখক বিষয়শ্রেণী:ভারতীয় মঞ্চ পরিচালক বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:২০শ শতাব্দীর হিন্দু বিষয়শ্রেণী:পশ্চিমবঙ্গের অভিনেতা বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতে ক্যান্সারে মৃত্যু বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:মলাশয়ের ক্যান্সারে মৃত্যু বিষয়শ্রেণী:বাঙালি লেখক বিষয়শ্রেণী:ভারতীয় পুরুষ নাট্যকার বিষয়শ্রেণী:কলকাতার লেখক বিষয়শ্রেণী:ভারতীয় মঞ্চ অভিনেতা বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:পশ্চিমবঙ্গের নাট্যকার
চুকনগর গণহত্যা হলো ১৯৭১ সালে বাংলাদেশের স্বাধীনতা যুদ্ধের সময় পাকিস্তান সেনাবাহিনী এবং স্থানীয় সহযোগীদের দ্বারা সংঘটিত বাঙালি হিন্দুদের একটি গণহত্যা। ১৯৭১ সালের ২০ মে খুলনার ডুমুরিয়ায় এই গণহত্যা সংঘটিত হয় এবং এটি ছিল যুদ্ধের সময়কার বৃহত্তম গণহত্যাগুলির মধ্যে একটি।   অবস্থান  চুকনগর খুলনার ডুমুরিয়া উপজেলার অন্তর্গত।ডুমুরিয়া উপজেলার আটলিয়া ইউনিয়নে চুকনগর বাজার অবস্থিত। চুকনগর খুলনা শহর থেকে প্রায় ৩২ কি,মি পশ্চিমে ভদ্রা নদীর তীরে অবস্থিত এবং ভারতীয় সিমান্তের নিকটবর্তী অঞ্চল১৯৭১ চুকনগরে গণহত্যা,সম্পাদনাঃ মুনতাসির মামুন,বাংলাদেশ চর্চা(পরিবেশক ইউ,পি,এল),২০০২ (পৃ ৮-৯)   হত্যাকাণ্ড  চুকনগর গণহত্যা একটি সামরিক গণহত্যা যা পাকিস্তান সেনাবাহিনী এদেশীয় রাজাকার -আলবদর বাহিনীর সহায়তায় ১৯৭১ সালে মুক্তিযুদ্ধ চলাকালে সংঘটিত করে। গণহত্যাটি ১৯৭১ সালের ২০ মে ঘটে। চুকনগর ভারতীয় সীমান্তের নিকটবর্তী হওয়ায় স্বাধীনতাযুদ্ধ শুরু হবার পর বিভিন্ন স্থান থেকে লোকজন সীমান্ত অতিক্রমের জন্য এখানে এসে জড়ো হয়। বাংলাদেশের খুলনা ও বাগেরহাট থেকে ভদ্রা নদী পাড়ি দিয়ে প্রায় লক্ষাধিক মানুষ চুকনগরে এসে জড়ো হয়। ২০ মে বেলা ১১টার সময় মিলিটারির দুটি দল একটি ট্রাক ও একটি জিপ গাড়িতে এসে চুকনগর বাজারের উত্তর প্রান্তে "কাউতলা" নামক একটি স্থানে এসে থামে। পাতখোলা বাজার থেকে তারা গুলি চালনা শুরু করে এবং পরবর্তীতে চুকনগর বাজারের দিকে অগ্রসর হয়১৯৭১ চুকনগরে গণহত্যা,সম্পাদনাঃ মুনতাসির মামুন। বিকেল তিনটা পর্যন্ত গোলাগুলি চলতে থাকে। প্রত্যক্ষদর্শীদের মতে মৃতের সংখ্যা ১৩ হাজার বা তারও বেশি। মৃতদেহগুলো পাক বাহিনী নদীতে নিক্ষেপ করে এবং পরবর্তীতে স্থানীয় লোকজন অবশিষ্ট দেহগুলোর অধিকাংশ নদীর পানিতে ফেলে দিতে বাধ্য হন। স্মৃতিসৌধ  থাম্ব|220x220পিক্সেল|চুকনগর শহীদ স্মৃতিস্তম্ভ হত্যাকাণ্ডে নিহতদের স্মৃতির উদ্দেশ্যে চুকনগরে একটি স্মৃতিসৌধ স্থাপন করা হয়েছে যা "চুকনগর শহীদ স্মৃতিস্তম্ভ" নামে পরিচিত। আরও দেখুন বাংলাদেশে হত্যাকাণ্ডের তালিকা জীবনঢুলী তথ্যসূত্র  আরও পড়ুন  বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা বিষয়শ্রেণী:১৯৭১ বাংলাদেশে পরিকল্পিত গণহত্যা বিষয়শ্রেণী:ডুমুরিয়া উপজেলা বিষয়শ্রেণী:পাকিস্তানের সামরিক ইতিহাস বিষয়শ্রেণী:পূর্ব পাকিস্তানে বাঙালি হিন্দু গণহত্যা বিষয়শ্রেণী:হিন্দু নিপীড়ন বিষয়শ্রেণী:মুসলিমদের দ্বারা নিপীড়ন বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা বিষয়শ্রেণী:এশিয়ায় মে ১৯৭১-এর ঘটনা বিষয়শ্রেণী:মুসলিম কর্তৃক হিন্দু নিপীড়ন
অসমীয়া ভাষা উন্নতি সাধিনী সভা () সংক্ষেপে আভাউসা একটি অসমীয়া সাহিত্য সংগঠন ছিল। ১৮৮৮ সনের ২৫ আগস্ট তারিখে সংগঠনটির জন্ম হয়। এটি ছিল অসম সাহিত্য সভার পূর্ববর্তী পর্যায়। প্রথম সম্পাদক ছিলেন শিবরাম শর্মা বরদলৈ। অসমীয়া ভাষা উন্নতি সাধিনী সভার মুখ্য উদ্দেশ্য ছিল অসমীয়া-ভাষা সাহিত্যের উন্নতি সাধন। এই সংগঠনটিই প্রথম যা অসমীয়া সাহিত্যকে আধুনিক রুপ দিয়েছিল।   ইতিহাস  ঊনবিংশ শতিকার অষ্টম দশকে কলকাতায় অধ্যয়নরত অসমীয়া ছাত্রেরা অসমীয়া ভাষাকে অসমীয়া জাতীয়তাবাদ গঠনের মুল কারক রুপে চিহ্নিত করে। এই ছাত্রেরা ১৯৮৮ সনের ২৫ আগস্ট তারিখে অসমীয়া ভাষার উন্নতির জন্য অসমীয়া ভাষা উন্নতি সাধিনী সভা গঠন করে। ।  উদ্দেশ্য  অসমীয়া ভাষা উন্নতি সাধিনী সভার মুখ্য উদ্দেশ্য সমূহ ছিল:  পুরাতন গ্রন্থ সংগ্রহ ও প্রকাশ  অসমের সকল শিক্ষানুষ্ঠানে অসমীয়া ভাষার প্রচলন  অশুদ্ধ ব্যাকরণ ও অশুদ্ধ বর্ণ-বিন্যাসের স্থানে শুদ্ধ ব্যাকরণ ও বর্ণ-বিন্যাসের প্রচলন  সংস্কৃত বা অন্যান্য ভাষায় লিখিত উৎকৃষ্ট গ্রন্থের অনুবাদকরণ  অসমের সামাজিক ও ধার্মিক রীতি-নীতির বৃত্তান্ত সংগ্রহ ও ইতিহাস প্রনয়ন  সাহিত্য ও পুস্তকের অভাব দূরীকরণ ইত্যাদি জোনাকী আলোচনা পত্রিকায় সভার উদ্দেশ্যসমূহ উল্লেখ করা হয়েছিল। উল্লেখিত উদ্দেশ্যসমূহ নিম্নরুপ:   অন্যান্য কার্যক্রম   জোনাকী আলোচনা পত্রিকা  সভায় দায়িত্বে নেওয়া বিভিন্ন কার্যক্রমের অন্যতম ছিল অসমীয়া মাসিক পত্রিকা জোনাকীর প্রকাশ। ১৯৮৯ সনে মাসিক পত্রিকা জোনাকীর জন্ম হয়। সভার লক্ষ্য ও উদ্দেশ্য বিষয়ে এই আলোচনা পত্রিকায় নিয়মীতভাবে প্রকাশীত করা হত।   বাণ রঙ্গমঞ্চ  বহুদিন পূর্বে অসমীয়া অভিনেতারা বাঙালি অভিনেতার সহিত বেঙ্গলী আ্যামেচার থিয়েটার পার্টীর সহিত একসঙ্গে অভিনয় করিত। কিন্তু দুইভাষিক শিল্পীর মধ্যে থাকা অমিলের জন্য ১৯০৩ সনে অসমীয়া অভিনয় শিল্পী সমাজ বিছিন্ন হয়ে বাণ থিয়েটার প্রতিষ্ঠা হয়। ১৯০৬ সনে কেবল অসমীয়া নাটক মঞ্চস্থ করার জন্য বাণ রঙ্গমঞ্চ স্থাপনের সিদ্ধান্ত নেয়।   সভার সহিত জড়িত ব্যক্তি  বিশ্বের দরবারে অসমীয়া ভাষার পরিচয় তুলে ধরার জন্য প্রারম্ভিক অবস্থায় প্রচেষ্টা করা কয়েকজন ব্যক্তির নাম নিম্নে উল্লেখ করা হল:  বেণুধর রাজখোয়া, ডালিমচন্দ্র বড়া, লক্ষ্মীপ্রসাদ চলিহা, রামাকান্ত বড়ুয়া, কৃষ্ণপ্রসাদ দুয়রা, রমাকান্ত বরকাকতি, গুণীন্দ্রনাথ বড়ুয়া, গোপালতন্ত্র বড়ুয়া, লক্ষেশ্বর শর্মা, তীর্থনাথ কাকতি, হেমচন্দ্র গোস্বামী, কণকলাল বড়ুয়া, কৃষ্ণকুমার বড়ুয়া, চন্দ্রকমল বেজবড়ুয়া, ঘনশ্যাম বড়ুয়া, কমলচন্দ্র শর্মা, লক্ষ্মীনাথ বেজবড়ুয়া। চন্দ্র কুমার আগরওয়ালা।   তথ্যসূত্র   বিষয়শ্রেণী:আসামের সংস্কৃতি বিষয়শ্রেণী:অসমীয়া সাহিত্য
গৌরি লঙ্কেশ (; ২৯ জানুয়ারী ১৯৬২ - ৫ সেপ্টেম্বর ২০১৭) ছিলেন একজন ভারতীয় সাংবাদিক. তিনি লংকেশ পত্রিকার সম্পাদক ছিলেন। ৫ ই সেপ্টেম্বর, ২০১৭ তারিখে তার বাড়ির (রাজারাজেশ্বরী নগর, বেঙ্গালুরু) বাইরে অজানা আতাতীয়দের হাতে গুলিবিদ্ধ হন। তার মৃত্যুর সময়, গৌরি ডানপন্থী হিন্দু চরমপন্থীর সমালোচনার জন্য পরিচিত ছিলেন এবং তিনি সমাজের মূলধারায় অনেক নকশালিকে ফিরিয়ে আনতে চেষ্টা করেন, তিনি একটি নকশাল সহানুভূতিশীল ছিলেন।   ব্যক্তিগত জীবন  বিয়ের পাঁচ বছর পর গৌরী এবং চিদানন্দ রাজঘট্টা বিবাহবিচ্ছেদ করেন; তিনি বিচ্ছেদের পর অবিবাহিত ছিলেন। যদিও তিনি একা থাকতেন।   মৃত্যু  ৫ সেপ্টেম্বর ২০১৭, গৌরী বেঙ্গালুরুর রাজরাজেশ্বরী নগরে তার বাড়িতে তিনজন অজ্ঞাতপরিচয় ব্যক্তির গুলিবিদ্ধ হয়ে মারা যান। রাত ৮টার দিকে ওই ব্যক্তিরা তাকে লক্ষ্য করে অন্তত সাতটি গুলি করে। যখন তিনি তার অফিস থেকে ফিরে তার বাড়ির প্রধান দরজা খুলছিলেন। তিনটি গুলি গৌরীর মাথা, ঘাড় ও বুকে বিদ্ধ হয়, ফলে ঘটনাস্থলেই তার মৃত্যু হয়।  তথ্যসূত্র  বিষয়শ্রেণী:১৯৬২-এ জন্ম বিষয়শ্রেণী:২০১৭-এ মৃত্যু বিষয়শ্রেণী:বেঙ্গালুরুর ব্যক্তি বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:২০১৭-এ ভারতে খুন বিষয়শ্রেণী:কন্নড় ভাষার লেখক বিষয়শ্রেণী:ভারতীয় নারী সাংবাদিক বিষয়শ্রেণী:কর্ণাটকের সাংবাদিক বিষয়শ্রেণী:ভারতীয় কর্মী সাংবাদিক বিষয়শ্রেণী:ভারতীয় নারীবাদী বিষয়শ্রেণী:কর্ণাটকের লেখিকা বিষয়শ্রেণী:২১শ শতাব্দীর ভারতীয় সাংবাদিক বিষয়শ্রেণী:ভারতে ঘৃণামূলক অপরাধ বিষয়শ্রেণী:কর্ণাটকে খুন হওয়া ব্যক্তি
থাম্ব|সালার দে কারকোতে দক্ষিণ থেকে দেখা থাম্ব|সালার দে কারকোতে। সালার দে কারকোতে (সালার দে সান মার্তিন নামেও পরিচিত) হল উত্তর চিলির একটি লবণাক্ত ভূমি । এটি ওইয়াগুয়ে নামক একটি গ্রামের দক্ষিণ-পশ্চিমে প্রায় ১০৮ বর্গ কিমি এলাকা জুড়ে অবস্থিত। এর পৃষ্ঠতলের উচ্চতা ৩৬৯০ মিটার।  IRD en Chile: Salar de Carcote  এলাকার ভূদৃশ্য আগ্নেয়গিরিময়, পূর্বে ওইয়াগুয়ে এবং উত্তরে আউকানকিলচা  আগ্নেয়গিরি রয়েছে। সালার দে কারকোতে পশ্চিমে লোয়া নদীর অববাহিকা দ্বারা এবং দক্ষিণে সালার দে আসকোতান লবণাক্ত অববাহিকা দ্বারা বেষ্টিত।  সালার দে কারকোতে একটি প্রাচীন হ্রদের অবশিষ্টাংশ।  পূর্বে মিনচিন হ্রদের সাথে এর একটি সংযোগ ছিল।  আজকাল, সেই হ্রদের কেবল চিহ্নটুকুই অবশিষ্ট রয়েছে যা পরস্পর বিচ্ছিন্ন কয়েকটি ছোট ছোট জলাশয়ে বিভক্ত। এই জলাশয়গুলি বর্তমানে এই লবণাক্ত ভূমির পশ্চিম সীমানা বরাবর প্রায় ৩ থেকে ৪ বর্গ কিমি এলাকা জুড়ে ছড়িয়ে আছে।  এইসব অবশিষ্ট জলাশয়গুলির মধ্যে একটি হল লাগুনা ভের্দে (সবুজ লেগুন)।   তথ্যসূত্র   বহিঃসংযোগ   ছবি  বিষয়শ্রেণী:লবণের সমতলভূমি
গ্রি কাপ (, ) বলতে কানাডিয়ান ফুটবল লীগের চ্যাম্পিয়ন নির্ধারনি ম্যাচ ও বিজয়ী দলকে দেয়া ট্রফিটিকে বোঝায়। এই ম্যাচটি কানাডিয়ান ফুটবল লীগের পূর্বাঞ্চল আর পশ্চিমাঞ্চলের বিজয়ী দলের মধ্যে অনুষ্ঠিত হয়। এটি কানাডিয়ান টেলিভিশনে প্রচারিত অনুষ্ঠানগুলোর মধ্যে সর্বাধিক দর্শক আকর্ষণকারী একটি ইভেন্ট। দ্যা টরেন্টো আরগোনাটস্‌ এই প্রতিযোগীতায় সর্বাধিক বিজয়ী দল এবং তারাই বর্তমান চ্যাম্পিয়ন। ২০১২ সালে টরেন্টোতে এর শততম আসরটি অনুষ্ঠিত হয়।   ইতিহাস    তথ্যসূত্র   বিষয়শ্রেণী:কানাডিয়ান ফুটবল পুরস্কার বিষয়শ্রেণী:ফুটবল শিরোপা ও পুরস্কার বিষয়শ্রেণী:গ্রি কাপ বিষয়শ্রেণী:১৯০৯-এ প্রতিষ্ঠিত পুরস্কার
সিলভি কিনিগি ( এনটিগাশিরা; জন্ম: ২৪ নভেম্বর ১৯৫৩) একজন বুরুন্ডীয় রাজনীতিবিদ ও অর্থনীতিবিদ, যিনি ১০ জুলাই ১৯৯৩ থেকে ৭ ফেব্রুয়ারী ১৯৯৪ পর্যন্ত বুরুন্ডির প্রধানমন্ত্রী এবং ১৯৯৩ সালের নভেম্বর থেকে ৫ ফেব্রুয়ারী ১৯৯৪ পর্যন্ত ভারপ্রাপ্ত রাষ্ট্রপতি হিসেবে দায়িত্ব পালন করেন, যার ফলে তিনি রাষ্ট্রপতি হিসেবে দায়িত্ব পালনকারী দ্বিতীয় আফ্রিকান নারী।  একটি টুটসি পরিবারে জন্মগ্রহণকারী, তিনি ১৯৭৯ সালে বুরুন্ডি বিশ্ববিদ্যালয় থেকে ব্যাংকিংয়ে ডিগ্রি এবং প্যারিসের সেন্টার ডি ফর্মেশন দে লা প্রফেশন ব্যাঙ্কেয়ার থেকে আরেকটি ডিপ্লোমা অর্জন করেন। রাজনৈতিকভাবে, কিনিগি তৎকালীন বুরুন্ডির একমাত্র বৈধ রাজনৈতিক দল ইউনিয়ন পোর লে প্রোগ্রেস ন্যাশনাল (ইউপিআরওএনএ) এর সাথে ঘনিষ্ঠভাবে যুক্ত ছিলেন এবং ইউপিআরওএনএর একটি উপগোষ্ঠী ইউনিয়ন ডেস ফেমেস বুরুন্ডাইসেসের একজন সক্রিয় সদস্য ছিলেন, ১৯৮৭ সাল পর্যন্ত এর কেন্দ্রীয় কমিটির সদস্য হিসেবে দায়িত্ব পালন করেছেন। এই পদে তিনি আইন প্রণয়ন এবং নারীদের সুবিধার্থে সরকারি পদক্ষেপের জন্য তদবির করেতেন। ১৯৯০ সালে কিনিগিকে বুরুন্ডি প্রজাতন্ত্রের গবেষণা ও পরিসংখ্যান বিভাগ পরিচালনার জন্য ব্যাংক কর্তৃক নিয়োগ করা হয়েছিল এবং পরের বছর তাকে বুরুন্ডির কাঠামোগত সমন্বয় কর্মসূচির দায়িত্বে নিযুক্ত করা হয়েছিল।  ১৯৯৩ সালের গ্রীষ্মে বুরুন্ডিতে অবাধ নির্বাচন অনুষ্ঠিত হয়, যেখানে ইউপিআরওএনএ-এর প্রতিদ্বন্দ্বী, ফ্রন্ট পোর লা ডেমোক্রেটি এউ বুরুন্ডি (এফআরওডিইবিইউ) জয়লাভ করেন। বুরুন্ডির নতুন এফআরওডিইবিইউ প্রেসিডেন্ট, মেলচিওর এনডাডে, ১০ জুলাই কিনিগিকে বুরুন্ডির প্রধানমন্ত্রী নিযুক্ত করেন। কিনিগি প্রধানমন্ত্রী থাকাকালীন অর্থনৈতিক উন্নয়নের দিকে এগিয়ে যেতে চেয়েছিলেন, কিন্তু ভেবেছিলেন যে টুটসি এবং হুটুদের মধ্যে জাতিগত উত্তেজনা হ্রাস না হওয়া পর্যন্ত এটি অর্জন করা সম্ভব হবে না। এইভাবে, তিনি ঘোষণা করেন যে জাতিগত পুনর্মিলন তার সর্বোচ্চ অগ্রাধিকার হবে। ২১শে অক্টোবর রাষ্ট্রপতি এনডাডে এবং আরও বেশ কয়েকজন কর্মকর্তাকে তুতসি সৈন্যরা একটি অভ্যুত্থানের প্রচেষ্টায় হত্যা করে, যার ফলে তিনি সর্বোচ্চ পদস্থ কর্মকর্তা এবং বুরুন্ডির কার্যত রাষ্ট্রপ্রধান হিসেবে জীবিত থাকেন।  অভ্যুত্থান ব্যর্থ হওয়ার পর তিনি ফরাসি দূতাবাসে তার জীবিত মন্ত্রীদের সাথে যোগ দিয়েছিলেন যতক্ষণ না তিনি ফরাসি সামরিক পাহারায় তার বাসভবনে ফিরে আসেন। যদিও তার সরকার অভ্যুত্থানের পর জাতিগত সহিংসতা নিয়ন্ত্রণে রাখতে অক্ষম প্রমাণিত হয়েছিলেন, তবুও তিনি একটি রাজনৈতিক সমঝোতা প্রতিষ্ঠায় গুরুত্বপূর্ণ ভূমিকা পালন করেছিলেন যার ফলে পরবর্তী রাষ্ট্রপতি হিসেবে সাইপ্রিয়েন নতার্যামিরা নির্বাচিত হন। ১৯৯৪ সালে তিনি যখন দায়িত্ব গ্রহণ করেন তখন তিনি পদত্যাগ করেন এবং ব্যাঙ্ক কমার্শিয়াল ডু বুরুন্ডিতে নির্বাহী পদ গ্রহণ করেন। এরপর ২০০৮ সালে বুরুন্ডিতে ফিরে আসার আগে এবং একজন স্বাধীন অর্থনৈতিক পরামর্শদাতা হওয়ার আগে তিনি বেশ কয়েকটি আন্তর্জাতিক পদে অধিষ্ঠিত ছিলেন।   তথ্যসূত্র    উদ্ধৃত কাজ                                বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:প্রথম নারী প্রধানমন্ত্রী বিষয়শ্রেণী:২০শ শতাব্দীর নারী রাষ্ট্রপতি বিষয়শ্রেণী:২০শ শতাব্দীর আফ্রিকার রাষ্ট্রপতি বিষয়শ্রেণী:বুরুন্ডি বিশ্ববিদ্যালয়ের প্রাক্তন শিক্ষার্থী বিষয়শ্রেণী:তুতসি ব্যক্তি বিষয়শ্রেণী:২০শ শতাব্দীর নারী প্রধানমন্ত্রী বিষয়শ্রেণী:টুটসি নারী বিষয়শ্রেণী:আফ্রিকার নারী রাষ্ট্রপতি বিষয়শ্রেণী:প্রথম নারী রাষ্ট্রপতি বিষয়শ্রেণী:আফ্রিকার নারী প্রধানমন্ত্রী বিষয়শ্রেণী:বুরুন্ডীয় অর্থনীতিবিদ বিষয়শ্রেণী:ইউনিয়ন ফর ন্যাশনাল প্রোগ্রেসের রাজনীতিবিদ বিষয়শ্রেণী:বুরুন্ডীয় নারী সক্রিয়কর্মী বিষয়শ্রেণী:বুরুন্ডির নারী মন্ত্রী